Bir məsələni də qeyd etmək istəyirəm. Vəkillər Kollegiyasının təyinatla, yəni dövlət hesabına hüquqi yardım göstərməsi məsələsinə toxunuldu. Doğrudan da, bu, əsaslı bir irad idi ki, vəkilin hər saatına əvvəllər 99 qəpik vəsait ayrılırdı, indi 2 manat olur. Ancaq qeyd etmək lazımdır ki, vəkil bir ayda, ola bilsin, bir dəfə, yaxud iki dəfə dövlət hesabına təyinatla işə çıxır. Onun yerdə qalan günlərini öz bağladığı müqavilə əsasında fəaliyyət göstərir və bu müqavilə yüksək məbləğdə olur. Yəni bu gün heç bir məhdudiyyət yoxdur ki, vəkil Ali Məhkəmədə və yaxud yerli məhkəmədə bir işə çıxarkən 2 manat yox, 2000 manat istəsin. Ancaq bu qanunlaşdırılmalıdır, sənədlə olmalıdır. Burada elə bir problem yoxdur.